Lukuaika noin 1 min

Työttömyyskassat ja Kela maksoivat työttömyysturvaetuuksia viime vuonna 4 760 miljoonaa euroa, mikä on 15 prosenttia enemmän kuin edellisenä vuonna. Työttömyyskassojen maksaman ansioturvan osuus menoista oli 2 867 miljoonaa euroa ja Kelan maksaman perusturvan osuus 1 933 miljoonaa euroa.Työttömyysturvan menot ovat kasvaneet huomattavasti viimeiset kaksi vuotta. Etuusmenojen kasvu alkoi jo vuonna 2009. Viime vuonna perusturvan työttömyysturvamenot olivat yli kaksinkertaiset eli 113 prosenttia suuremmat kuin vuonna 2008 vuoden 2014 rahanarvolla mitattuna. Ansioturvan menot kasvoivat vuosina 2008–2014 vastaavasti 77 prosenttia.Työttömyyden perusturvan menot kaksinkertaistuneet kuudessa vuodessa.Viime vuonna joka neljäs (25 prosenttia) työttömyysetuuspäivä maksettiin 55 vuotta täyttäneelle. Ikääntyvien työttömien osuus on merkittävä etenkin ansiopäivärahassa, jonka korvauspäivistä 36 prosenttia maksettiin 55 vuotta täyttäneille. Aktiivitoimenpiteiden osuus 55 vuotta täyttäneille maksetuista ansiopäivärahapäivistä oli viime vuonna vain 2 prosenttia.